السلام عليكم
شلونكم حبايبي اتمنى الجميع بخير وسلام
قصيدتي انشاءلله تعجبكم اليوم
بقلمي المتواضع
ثكل حملي وكمت كشايه متشيل
كبل حمل الجبل ظهرك يسد
تحل حبل الموده ورحمه متريد
ملــت ايدي ماتت بعد متشد
شماته تعاونت درعي يصيرون
وسجاحينك بظهري تريد تلبد
ربك من يسامح رؤوف يصير
ماريدك تسامح بس كافي تحقد
اذا رايد تروح انته الله وياك
بعد ما تلكه اهلا فكرك ترد؟
ناس اويه الغرب حدت سيوف
وعلى الحبك عمر بسيوفك تحد
تذكر من اديه بوكعتك مديت
لو تدخل جهنم بعد ايدي متمد
لتراجع حنينك قاسي كلبك صار
لأن كلبك نساني وفارك الود
جسمك يبتعد ميخالف اتكول
كبل ما سامع اني الروح تبعد
وأذا دمعك نزل مره بالعين
انه بعيني دم كمت اشوفه يند
عقد عالمحبه وياك سويت
وأنته اعله الخيانه تريد تعقد
عيني الشافتك بعد انسه هيهات
على دروبك تباوع يوم وتصد
ولا أريدك تتاني بعتبت الباب
لتعب الأصابع كافي بس تعد
تحياتي للجميع